Publication: Magyar Közlöny
Issue: MK-1998-66 (Year: 1998, Number: 66)
Era: 1990-2004
Section: a 20/1998. (VII. 22.) PM rendelethez
Paragraph Index: 24

1. A szakma gyakorlása során előforduló legfontosabb szakmai feladatcsoportok, feladatok A) Szakmai jellegű kötelezettségek, feladatok, tevékenységek 1.1. Banki hálózati egységekben ügyfelek tájékoztatása — Pénzforgalmi bankszámláról és lakossági folyószámláról információt nyújt. — A bank betéti és a bank által forgalmazott értékpapírok konstrukcióját és kondícióit ismerteti, összehasonlítva más befektetési konstrukciókkal. — Az ügyfelek számára rendelkezésre álló kártyatípusokra vonatkozó információkat megadja. — A banknál igénybe vehető egyéb szolgáltatásokról információt nyújt. — A lakossági és kisvállalkozói ügyfelek által igénybe vehető hitelkonstrukciókról, a hitelkérelem összeállításához szükséges tudnivalókról információt nyújt. — Bankszámlakivonatokat kezel. 1.2. Banki hálózati egységekben ügyfelek kiszolgálása — Betéti és számlaszerződést (forint és deviza) megköt, kártyaigénylést befogad. — Pénzforgalmi megbízásokat és betéti termékekre vonatkozó megbízásokat átvesz. — Értékpapír-forgalmazásból adódó front office feladatokat ellát. — Lakossági és bizonyos kisvállalkozói hitelkérelmeket befogad. — Egyszerűbb egyéb banki szolgáltatásokat végez (pl. safe). — Egyéb banki szolgáltatásokat (fedezetigazolás, bankgarancia stb.) előkészít. — Reklamációkat fogad és ügyintéz. 1.3. Pénztári és értéktári feladatok elvégzése — Pénztári műveleteket végez és koordinál. — Pénztári és értéktári bizonylatokat kezel. — Értéktári műveleteket végez és koordinál. 1.4. Alapvető banki műveletekhez kapcsolódó back office tevékenység szervezése és végrehajtása — Pénzforgalmi bankszámlára és lakossági folyószámlára beérkező megbízásokat teljesít. — Napi záró munkában közreműködik, rendez és irattároz. — Folyószámlamozgásokat figyelemmel kísér és jelent. — Hiteldossziét és páncéldossziét összeállít, tárol. — A pénzforgalmi jelzőszámok helyességét, a számla feletti rendelkezés jogosultságát és a megbízások fedezettségét ellenőrzi. — Analitikus könyveléshez szükséges adatokat összeállít, statisztikákat készít és elemez. 1.5. A hitelezésből adódó elemzési feladatokba való bekapcsolódás — Kisvállalkozói hitelkérelem alapján adósminősítést készít. — Lakossági hitelkérelem alapján scoringot előkészít. — Banki szabályzat alapján fedezetértékelést végez. — Hitelmonitoring alapján hitelek minősítését előkészíti. — Lakossági és kisvállalkozói hitelkérelem alaki és formai kellékeit ellenőrzi. B) Általános jellegű kötelezettsége, feladatok, tevékenységek 1.6. Jogszabályok és belső szabályzatok alkalmazása — A vonatkozó jogszabályokat alkalmazza. — A munkájával kapcsolatos banki belső szabályzatokat betartja. — Az egyes munkafolyamatokhoz kapcsolódó megfelelő jelentéseket elkészíti. 1998/66. szám 1.7. Iratkezelés — Iratbetekintésre vonatkozó jogszabályt és belső szabályzatokat betartja. — Másolatok kiadását intézi és ellentételezi. — Munkaterületéhez tartozó jegyzőkönyvek, feljegyzések készítéséről gondoskodik. 1.8. Munkafolyamat szervezése — A hatáskörébe tartozó feladatok személyi és tárgyi feltételekre vonatkozó igényeit felméri. — Feladatait számba veszi, rangsorolja és megoldásukra javaslatot készít. — Team-szervezésében részt vesz. 1.9. Önálló feladatmegoldás — Hatáskörébe tartozó feladatokat önállóan elvégez. — Intézkedést kezdeményez. — Belső koordinációban közreműködik. 1.10. Kommunikáció — Ügyfelekkel megfelelő szinten, meggyőzően és eredményesen tárgyal. — Írásban és szóban felettesei számára jelentést készít. — Képes konfliktushelyzeteket megoldani. 1.11. Informatikai, irodatechnikai eszközök használata — Szövegszerkesztő programmal dokumentumokat szerkeszt. — Táblázatkezelő programmal egyszerű adatbázisú feladatokat megold. — A szervezet IT rendszerét saját munkaterületén használja. — Egyéb irodatechnikai eszközöket szakszerűen használ.

Source: https://magyarkozlony.hu/hivatalos-lapok/7081367d5d0ce3a3f8eecd7bad53a8e5844d56bc/dokumentumok/f00b468bfc7f770ba4d298abf377e31af9c8785b/letoltes